ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr. SC2017 -28945/20.11.2017

RAPORT DE SPECIALITATE

privind propunerea  de  divizare totală  a Colegiului Tehnic Ion Mincu  cu învăţământ gimnazial, primar, liceal şi profesional 

    Având în vedere Expunerea de motive a Primarului Municipiului Timişoara şi Proiectul de hotărâre
privind propunerea  de divizare totală  a Colegiului Tehnic Ion Mincu  cu învăţământ gimnazial, primar, liceal şi profesional, de către alte unităţi de învăţământ;
Având în vedere  adresa Inspectoratul Şcolar a Judeţului Timiş  cu nr. 14014/14.11.2017, înregistrată  la Municipiul Timişoara sub  nr. 28728/16.11.2017, prin care  se solicită  transmiterea proiectului  privind  organizarea /reorganizarea  a reţelei unităţilor  de învăţământ preuniversitar de stat şi privat din  Municipiului Timişoara, pentru anul şcolar 2018-2019;
     Facem următoarele precizări:
     Ordinul 5472/07.11.2017  al Ministerului Educaţiei  Naţionale pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat,  evidenţa efectivelor  de preşcolari şi elevi şcolarizaţi în unităţile de învăţâmânt particular, precum şi emiterea avizului conform în vederea organizării reţelei unităţilor de învăţământ preuniversitar  pentru anul 2018-2019,  prevede:
  „Art. 22 (1) Organizarea reţelei şcolare a unităţilor de învăţământ preuniversitar de stat şi privat se realizează  prin hotărâre a consiliului local sau după caz , a consiliului judeţean , cu avizul  conform al Inspectoratului Şcolar/ Ministerul Educaţiei Naţionale, după caz.
     (2) Obţinerea avizului  conform este obligatorie, lipsa acestuia  atrăgând nulitatea  hotărârii consiliului local sau după caz, a consiliului judeţean prin care se aprobă reţeaua şcolară.
     (3)    Organizarea reţelei şcolare se realizează, în ordine, cu respectarea următoarelor etape:
    a) realizarea proiectului de reţea şcolară de către consiliul local/consiliul judeţean, de către primar/preşedintele consiliului judeţean, ;
    b) transmiterea proiectului de reţea şcolară de către consiliul local/consiliul judeţean de către primar/preşedintele consiliului judeţean, către Inspectoratul şcolar/Ministerul Educaţiei Naţionaţionale, cu solicitarea de emitere a avizului conform potrivit  prevederilor legale;”
      Conform  art. 23 din Ordinul 5472/07.11.2017  al Ministerului Educaţiei  Naţionale, Autorităţile administraţiei publice locale, pentu unităţile de învăţământ preuniversitar de stat vor înainta propunerile de  divizare  sau de  fuziune  a unităţilor de învăţământ , însotite  de   o fundamentare  privind motivele care au stat la baza procesului de reorganizare propus.
     Conform prevederile art. 24 din Ordinul 5472/07.11.2017, Consiliile Locale  întocmesc un proiect  al reţelei şcolare, care se transmite Inspectoratului Şcolar Judeţean Timiş, de către primar  în vederea  emiterii avizului  conform. Solicitarea  de emitere a avizului  conform este însoţită de  proiectul de reţea şcolară  şi de un raport  argumentativ privind structura reţelei şcolare  propusă să funcţioneze  în anul şcolar  următor. 
      Unităţile de învăţământ  cu opraţiunile specifice  detailate vor fi  menţionate expres, fie separate, într-un  proiect de hotărâre de consiliul local, fie în cadrul  aceluiaş proiect de act administratv emis pentru  organizarea  reţelei şcolare  din raza de competenţă sau la articole distincte.
      Reorganizarea   unitătilor  de învăţământ  cu personalitate juridică  se  realizează  prin  fuziune şi divizare  conform prevederilor art.  27 alin 1) lit. a) b) şi c), atfel: 

· Fuziune prin absorţie ;
· Fuziune prin contopire;
· Divizare totală;
· Divizare parţială.
     În  scopul  eficientizării utilizării resurselor finaciare, materiale şi umane, precum şi a încadrării
în sumele alocate, costul mediu pe elev,  faţă de reţeaua  şcolară aferentă anului şcolar 2017-2018, aprobată prin HCL nr. 55/21.02.2017, în anul şcolar 2018-2019 se propune  reorganizarea  prin  divizare totală a Colegiului Tehnic „Ion Mincu” cu învăţământ  gimnazial, primar, liceal şi profesional  astfel:
      - Clasele primare şi gimnaziale ale Colegiului Tehnic Ion Mincu Timişoara, care fucţionează pe str. Ulmului nr. 2, vor fi preluate de  Şcoala Gimnazială nr.24 Timişoara; 
     - Clasele cu profil tehnologic ale  Colegiului Tehnic Ion Mincu care funcţionează  pe str. Gheorghe Lazăr nr. 20  vor fi preluate  de  Colegiul Tehnic Emanuil Ungureanu Timişoara;
     - Clasele cu profil de arhitectură ale  Colegiului Tehnic Ion Mincu care funcţionează  pe str. Gheorghe Lazăr nr. 20  vor fi  preluate de  Liceul de Arte Plastice Timişoara, care va avea sediu pe str. Lorena 35, Timişoara;
     - Clasele cu profil de construcţii ale  Colegiului Tehnic Ion Mincu care funcţionează  pe str. Gheorghe Lazăr nr. 20  vor fi preluate  de Colegiul Tehnic de Vest.
     Acestă propunere de  reorganizare  a Colegiului Tehnic Ion Mincu se face în scopul extinderii activităţii pe aceleaşi nivele de învăţământ a „LICEULUI TEORETIC "NIKOLAUS LENAU"  şi în imobilul situat pe str. Gheorghe Lazăr nr.20. Astfel, se renunţă la spaţiul situat în Intrarea Doinei nr. 2, spaţiu închiriat de la Regia Autonomă de Transport Timişoara, cu o chirie de 3062,40 euro/lună, fără TVA care se asigură de la   bugetul local şi la spaţiul din  căminul internat  situat în str. Iosif Nemoianu nr.5, care nu îndeplineşte condiţiile de obţinerea autorizaţiei ISU. 
      Având în vedere cele expuse mai sus,   considerăm  că proiectul  de  hotărâre  privind propunerea 
de  divizare totală  a Colegiului Tehnic Ion Mincu  cu învăţământ gimnazial, primar, liceal şi
profesional, îndeplineşte  condiţiile  pentru a fi supus  dezbaterii Consiliului Local.

